open-index/open-wikipedia-markdown huggingface dataset:
Raymond Kreder

**Raymond Kreder** (født 26. november 1989 i Zevenhuizen) er en nederlandsklandeveissyklist og banesyklist. Han sykler for Team Roompot. Han har vært profesjonell siden 2012.

## Meritter

;2006
:Paris–Roubaix junior
:1. etappe, Trophée Centre Morbihan, Junior 
;2007
:2.-plass sammenlagt, Vuelta a les Comarces de Castello, Junior
::Etappe 1, 2b og 3
:1. etappe, Vuelta Valladolid, Junior
;2010
:Nieuw-Vossemeer 
:9.-plass, Paris–Roubaix U23
:3. etappe, Cascade Classic
;2012
:3.-plass,  ProRace Berlin
:2. etappe, Tour of Norway
;2014
:ProRace Berlin
:1. etappe, Tour de l'Ain

## Referanser


## Eksterne lenker
* 
*
Winner Anacona

**Winner Andrew Anacona Gomez** (født 11. august 1988 i Tunja) er en colombiansk profesjonell landeveissyklisk og banesyklist. Han sykler for Arkéa-Samsic. Han har vært profesjonell rytter siden 2012. 

Han er oppkalt etter syklistene Peter Winnen og Andrew Hampsten, men på grunn av en feil ble det første navnet *Winner*, ikke *Winnen*.

## Meritter

;2006
: Nasjonal mester Banesykling, Lagsprint Junior
: Nasjonal mester Banesykling, Poengritt Junior
: Nasjonal mester Tempo, Junior
;2010
:Trofeo Matteotti, U23 
;2011
:2.-plass sammenlagt + 5. etappe, Baby Giro
;2014
:9. etappe, Vuelta a España
:3.-plass sammenlagt, Tour of Utah

## Referanser


## Eksterne lenker
* 
*
Bal Gangadhar Tilak

**Lokmanya Tilak** eg. *Keshav Gangadhar Tilak* (født 23. juli 1856 i Ratnagiri, daværende Bombay Presidency, død 1. august 1920 i Bombay) var hindu nasjonalist, lærer, sosial reformist og advokat som var den første lederen innen den indiske selvstyrekampen. Han ble gitt ærestittelen «Lokmanya», som direkte oversatt betyr «akseptert av folket (som dets leder)».

Tilak ble født året etter det første store opprøret mot britisk styre av India. Han kom fra en familie som tilhørte Maratha Brahmans (en presteelite i regionen Maratha), og en dominerende subkaste (jati) innenfor det igjen, som heter Chitpavan.

Han ble utdannet ved Deccan College i Pune i 1877. Han ble deretter lærer i matematikk på en privatskole i Pune. Han ble senere advokat og startet i 1880 begge avisene *The mahratta* (på engelsk) og *Kesari* («Løven»; på hindi).

Han førte gjennom disse i mange år en heftig agitasjonskampanje mot de britiske myndighetene i Britisk India og ble flere ganger anklaget for oppvigleri. På flere indiske nasjonalkongresser spilte han en fremtredende rolle. I 1908 ble han dømt til seks års deportasjon for «oppfordring til mord». Han besøkte i 1918 England og førte da uten hell en prosess mot Valentin Chirol for ærekrenkelse, da Chirol i *[[The Times]]* og i sin bok *Indian Unrest* hadde skildret ham som en hensynsløs oppvigler.

Han skrev en rekke bøker, blant de mest kjente er *The Arctic Home in the Vedas*. I denne boken hevder han at Vedaene bare kunne ha oppstått i Arktis og presenterer bevis for dette gjennom beskrivelser av stjernebilder. Han argumenterte for at disse ble fraktet sørover av ariske barder etter starten av istid. Han skrev også en analyse av Bhagavadgita som het *Shrimadbhagwadgeetarahasya*.

## Referanser


## Kilder
Tatjana Mitkova

**Tatjana Rostoslavovna Mitkova** (født 13. september 1957 i Moskva) er en russisk fjernsynsjournalist som jobber for NTV. Hun ble kjent i 1991 for å nekte å lese den offisielle sovjetiske versjonen av det militære svaret på opprøret i Litauen. 

I 1991, det første året prisen ble delt ut, var hun en av mottakerne av International Press Freedom Awards fra Committee to Protect Journalists. 

I januar 2001 ble hun innkalte påtalemyndighetene i Russland hennes for å diskutere et lån hun skulle ha mottatt fra NTV. Innkallingen kom midt i en periode hvor Gazprom prøvde å overta NTV fra Media-Most, og Mitkova kalte innkallingen for psykologisk press og en trussel mot journalister. Ved slutten av måneden ga en domstol i Moskva Gazprom kontroll over NTV, som var beskrevet som den siste uavhengige nasjonale TV-stasjonen. En del NTV journalister som ikke lovet lojalitet til den nye administrasjonen ble nektet adgang til arbeidsplassen og etablerte en alternativ TV-stasjon, men Mitkova ble overtalt til å fortsette.

## Referanser


## Eksterne lenker
* 
*
Olderskog

**Olderskog** er et byområde sør i Mosjøen. Olderskog er for det meste et boligområde, hvor mange av boligene skriver seg fra byens andre industriperiode, da folk i hopetall flyttet til byen for å ta seg arbeide blant annet ved Mosjøen Aluminiumsverk. Nedenfor Olderskog, i åssiden langs Vefsna, ligger området Aspåsen. Bybussen har linje til Olderskog.

## Navn

Olderskog har sitt navn fra treslaget older. Særlig før var området kjent som *Gildevangen*, et navn som er på vei ut.

Frem til den 28. februar 1999 var Olderskog eget poststed med nummer og navn *8660 Olderskog*.

## Samfunn
### Næringsliv
Områdets eneste dagligvareforretning ble nedlagt i 2012. Våren 2014 åpnet på ny en dagligvarebutikk i de samme lokalene.

### Skole
Olderskog skole er den ene av byens tre grunnskoler. Foruten elever fra de sørlige deler av Mosjøen tar skolen inn elever som bor på landet sør for byen.

### Idrett
Olderskog IL er områdets idrettslag.

### Kommunikasjon
En av byens hovedveier, tidligere Europavei 6 og enda tidligere Riksvei 50, går delvis gjennom og delvis ved siden av Olderskog. Dette er Vefsnvegen, som begynner ved bygrensen i sør, slynger seg mellom Olderskog og Trudvang og fortsetter nedover til Byflata.

Bybussen har linje til Olderskog.

## Historie

Frem til Den annen verdenskrig var Olderskog en spredt samling av gårdsbruk. Da tyskerne kom i 1940, ble en større militærleir med flere brakker og bygg anlagt der. Etter krigen gikk Mosjøen inn i sin andre industriperiode. Blant annet ble Nord-Norges Salgslag, Mosjøen Veveri og til slutt Mosjøen Aluminiumsverk grunnlagt. Olderskog ble satt av til boligutbygging for å imøtekomme etterspørselen fra tilflyttende arbeidstakere. Mellom 1946 og 1960 steg innbyggertallet i byen fra rundt 2&nbsp;700 og til rundt 4&nbsp;700, det vil si med 2&nbsp;000 personer på fjorten år.

Husene var på alle måter enkle. Det var industrien som var byggherre, og de ønsket å holde kostnadene nede. Mange boliger var derfor i slett stand, og beboere var blant annet plaget med kulde og fukt. Olderskogs nære fortid som arbeiderområde dominerer fortsatt bebyggelsen, som i all hovedsak består av rekkehus og små, enetasjes hus.

## Se også
* Mosjøen

## Referanser
Phi Beta Kappa

**Phi Beta Kappa-samfunnet** er en studentforening og et akademisk æressamfunn. 

Dets hensikt er å «feire og forsvare eksellente evner innenfor de frie kunstene og vitenskapene» og å fremme «de mest fremtredende studenter innenfor kunster og vitenskaper ved Amerikas ledende høyskoler og universiteter».

Foreningen ble grunnlagt den 5. desember 1776 som det første kollegiale brorskap med greske bokstaver. Den er også det eldste æressamfunn for liberale kunster og vitenskaper, og blant de eldste studentforeningene i USA.

Phi Beta Kappa (ΦΒΚ) står for  Φιλοσοφία Βίου Κυβερνήτης eller *philosophia biou kybernētēs* &ndash; «Kjærlighet til læring er livets veileder».

## Referanser

## Eksterne lenker
*
Seán McCann

**Seán McCann** (født 1950 i Cork) er en irsk offiser og generalløytnant. Han ble i 2010 Irlands forsvarssjef.

McCann startet sin karriere i Irlands hær som kadett i 1970 og ble offiser i 1972.

Han har eksamen fra University College Galway (UCG) og har studert ved U.S. Army Command and General Staff College i Fort Leavenworth, der han gikk ut i 1990. Han har selv undervist ved det irske Military College og den irske United Nations Training School.

McCann har hatt en rekke ledende stillinger i Irlands forsvar og har tjenestegjort i FNs fredsbevarende styrker i UNIFIL (1981 og 1987), UNIKOM (1991) og UNTSO (2002–2003). Videre deltok han i 2000 i Den europeiske unions observatørmisjon (EUMM) på Balkan.

## Referanser
Muhammad Shahid Sarwar Azam

**Muhammad Shahid Sarwar Azam** (født 31. desember 1952 i Rajshahi i Øst-Pakistan) er en bangladeshisk hæroffiser og oberst. Han har tjenestegjort i grensestyrkene i Bangladesh og i FNs fredsbevarende styrker.

Azam tjenestegjorde fra 2003 til 2004 i FN-styrken UNAMSIL i Sierra Leone. Deretter tjenestegjorde han i grensestyrken Bangladesh Rifles (BDR) og førte befal over et avsnitt ved grensen til India. I 2004 og 2005 var han engasjert i samtaler med indiske motparter om situasjonen på grensen mellom de to land.

Han ble i 2005 pensjonert fra tjenesten.

## Referanser
Luc Kassi

**Aketchi Luc-Martin Kassi** (født 1994) er en ivoriansk fotballspiller som fra 1. august 2022 er klubbløs. 

Etter å ha trent med  i flere perioder, signerte han kontrakt med klubben i august 2012. Avtalen med Stabæk ble forlenget i 2018.

## Referanser


## Eksterne lenker
*
Delta Kappa Epsilon

**Delta Kappa Epsilon** (**ΔΚΕ**) er en studentforening om ble grunnlagt ved Yale College den 22. juni 1844 av 15 menn fra det 2. studieår (*sophomore class*) som ikke var blitt inviterte som medlemmer av de to andre studentforeningene (Alpha Delta Phi og Psi Upsilon). De stiftet derfor en forening «hvor den foretrukne kandidaten var han som kombinerte i likest mulig andel gentleman, den lærde og den gode borger (*jolly good fellow*)»
Royal Canadian Air Force

**Royal Canadian Air Force** (RCAF), på fransk **Aviation royale canadienne** (ARC), ble etablert i 1920 og utgjør sammen med forsvarsgrenene Canadian Army og Royal Canadian Navy Canadas forsvar. Canadas luftforsvar har en styrke på  og en reservestyrke på  (2012).

Canadas luftforsvar har en flåte på 333 fly og helikoptre, fordelt på tretten vinger. Budsjettet var i 2012 på omkring 2,5 milliarder canadiske dollar. Luftforsvaret ledes fra det nasjonale forsvarshovedkvarteret i Ottawa.

## Se også
*Voksenkoll-ulykken

## Referanser


## Eksterne lenker
*
Nijel Amos

**Nijel Carlos Amilfitano Amos** (født 1994) er en botswansk mellomdistanseløper, som ble juniorverdensmester på 800 meter i 2012, og fikk sølv ved sommer-OL 2012. 

## Karriere
I 2011 fikk han bronse på 800 meter ved juniorafrikamesterskapet i friidrett, som ble arrangert i Gaborone i Botswana. Her satte han ny botswansk juniorrekord, med tiden 1:47,38, men ble slått av Mohamed Aman og Anthony Chemut. I juli samme år forbedret han denne rekorden til 1:47,28 da han kom på femteplass ved ungdoms-VM i friidrett 2011. Leonard Kosencha vant gullet på 800 meter, med ny ungdomsverdensrekord på 1:44,08. I september fikk han også bronse ved ungdoms-samveldelekene 2011 på Isle of Man, slått av kenyanerne Timothy Kitum og Leonard Kosencha. 

I 2012 forbedret han den nasjonale seniorrekord til 1:43,11 ved et stevne i Mannheim. Den forrige rekorden var satt i 2001, av Otukile Lekote. Ved junior-VM i friidrett i juli vant han 800 meter på tiden 1:43,79, ny mesterskapsrekord. Han deltok også ved sommer-OL 2012 i London. Der vant han sitt kvalifiseringsheat (1:45,90), og kom på andreplass i sitt semifinaleheat (1:44,54). Dette ga ham en plass i finalen, der han satte ny juniorverdensrekord og ny nasjonal rekord på 1:41,73, og fikk med det OL-sølv bak kenyanske David Rudisha, som løp på ny verdensrekord med tiden 1:40,91. OL-sølvet hans var Botswanas første OL-medalje noen sinne. 

Amos vant gull på 800 meter under Samveldelekene 2014 i Glasgow.

Han deltok for landet sitt på 800 meter under Sommer-OL 2020 i Tokyo og kom på 8. plass.

I juli 2022 ble Nijel Amos foreløpig suspendert for doping, noen dager før åpningen av verdensmesterskapet i Eugene, USA. Nijel Amos testet positivt for en metabolsk modulator.

## Referanser


## Eksterne lenker
* 
*
Ben Roberts-Smith

**Benjamin «Ben» Roberts-Smith** (født 1. november 1978 i Perth) er en høyt dekorert australsk soldat. Korporal Roberts-Smith er en av fire mottagere av Victoriakorset for Australia og er også tildelt Medal for Gallantry, noe som gjør han til Australias høyest dekorerte borger.

## Bakgrunn
Ben Roberts-Smith er fra Perth i delstaten Vest-Australia. Han er sønn av generalmajor Len Roberts-Smith, som har vært høyesterettsdommer i delstaten og leder av Vest-Australias Corruption and Crime Commission. Broren Sam Roberts-Smith er operasanger.

## Tjeneste
Roberts-Smith gikk i 1996 inn i den australske hæren. Han tjenestegjorde opprinnelig som infanterisoldat i 3rd Battalion, Royal Australian Regiment. I 1999 deltok han i INTERFET, som ble sendt til Øst-Timor for å stabilisere situasjonen der i påvente av  en FN-styrke.

I 2003 begynte han trening i Special Air Service Regiment (SASR). Med SASR ble han i 2004 sendt til Fiji og tjenestegjorde i 2005 og 2006 i Irak. I 2006 ble hans avdeling satt inn i krigen i Afghanistan, dit han igjen ble sendt på oppdrag i 2007, 2009 og 2010.

## Utmerkelser

Korporal Roberts-Smith ble i 2011 tildelt Victoriakorset for Australia for innsats 11. juni 2010 under harde kamper mot Taliban-styrker i Shah Wali Kot-distriktet i Kandahar-provinsen i Afghanistan. Det var andre gang utmerkelsen ble utdelt. I 2006 ble Roberts-Smith hedret med Medal for Gallantry, også den for heltemodig innsats i Afghanistan.

Roberts-Smith har også mottatt Australian Active Service Medal med spennene «EAST TIMOR», «ICAT» og «IRAQ 2003», INTERFET-medaljen, Afghanistan Medal, Iraq Medal, Australian Service Medal, Dronning Elisabeth IIs diamantjubileumsmedalje, Defence Long Service Medal, Australian Defence Medal, FN-medaljen for UNAMET og NATO-medaljen i versjon Non-Article 5 med spenne «ISAF».

Avdelinger han har tjenestegjort i er videre tildelt Unit Citation for Gallantry og Meritorious Unit Citation.

## Referanser


## Eksterne lenker
* Corporal Benjamin Roberts-Smith, VC, MG, biografi og bakgrunn for medaljetildelinger, fra Department of Defence, Australia 
* The falling leaves of Tizak, intervju med Peter Pedersen i *Wartime*, nr. 57,  januar 2012
Vollan (Mosjøen)

**Vollan** er et byområde i Mosjøen. Det ligger på østsiden av Nordlandsbanen, hvor man blant annet finner Dolstad kirke og Mosjøen stasjon. På vestsiden ligger Nervollan, hvor Mosjøen Aluminiumsverk står. Mellom Nervollan og Baustein ligger Mosjøen havn, som er en av de største i Nord-Norge.

## Informasjon

Både Vollan og Nervollan ligger nord for elven Skjerva, som skiller dem fra Byflata. I åssiden ovenfor Vollan ligger Åsbyen. Nord for Vollan og Nervollan ligger Baustein, som på sin side ligger sør for Halsøya.

På Vollan finnes Dolstad kirke og prestegård, Mosjøen stasjon og noen bedrifter, herunder to hoteller. Der ligger også Mosjøen Ressurs- og kompetansesenter, en av Mosjøen videregående skoles avdelinger. Ellers er Vollan et boligområde.

Nervollan ligger vest for Nordlandsbanen. Området var frem til 1950-årene et byområde med et gatenett temmelig likt det på Byflata. Imidlertid måtte gater både med og uten bebyggelse vike for å gi plass til Mosjøen Aluminiumsverk, som ble anlagt i 1956. Folk og flere bedrifter måtte pakke i hop og flytte. A-verket og nedlagte Mosjøen Veveris fabrikk opptar i dag nesten hele Nervollan. Foruten industrien har Nervollan flere forretninger, blant annet jernvarehandel, bilverksted, rørleggerforretning og transportfirmaer. Et boligstrøk ligger sør på Nervollan. På Nervollan finnes Dolstadgata og Havnegata, samt noen mindre gater.

Baustein er et område med flere tyngre næringer, blant annet byggvarehus, lastebilforretning og reperasjonsverksted for båter. Der ligger også Mosjøen småbåthavn. I eldre tider var Baustein henrettelsesplass.

Mellom Nervollan og Baustein ligger Mosjøen havn. Derfra går blant annet ferge til flere bygder langs Vefsnfjorden. Havnen er Nord-Norges største havn for containertransport.

## Se også
* Mosjøen

## Referanser
3. divisjon fotball for menn 1990

**[[2. divisjon fotball for menn|3. divisjon fotball for menn]] 1990** var det tredje øverste nivået i norsk fotball og det siste året nivå tre var kjent som «3. divisjon». Divisjonen besto av 72 lag fordelt geografisk på seks avdelinger.

Dette var første sesong klubbenes andrelag kunne delta i seriesystemet, men ingen av disse spilte høyere enn 4. divisjon.

## Opp- og nedrykk
Ett lag fra hver avdeling rykket opp til den nye 1. divisjon. De tre siste lagene i hver avdeling og de fire siste i avdeling F, totalt 19 lag, rykket ned til den nye 3. divisjon.

Opprykk: , , , ,  og 
## Avdeling A

## Avdeling B

## Avdeling C

## Avdeling D

## Avdeling E

## Avdeling F

## Referanser
Øya (Mosjøen)

**Øya** er et byområde vest i Mosjøen. Elven Vefsna skiller det fra de andre delene av byen. Øya er et område for tyngre næringer og lettindustri.

## Informasjon
I motsetning til resten av byen ligger Øya på vestsiden av elven Vefsna. Området er tilknyttet byen med to broer, som er *Gamle Øybrua* (i dag stengt for biltrafikk) og *Nye Øybrua*. Før gikk det ferge over elven.

Som følge av politisk regulering har området nesten bare tyngre næringer og lettindustri. Av tyngre næringer finnes eller fantes blikkenslagerverksteder, bilverksteder og liknende, samt et varehus. Også Statens vegvesen med trafikkstasjon har tilhold der. Store deler av områdets grunn består av grusmasse og brutt sten som sjøen er blitt fylt opp med.

Ved Øya går Mosjøens bygrense i vest. Derfra finnes elvepromenade til friluftsområdet Marsøra, og for erfarne er det mulig å gå opp Trongskaret og videre til Øyfjellet.

## Galleri

Fil:Vegvesenet Oeya i Mosjoeen.jpg|Vegvesenets kontor og trafikkstasjon.
Fil:Daneljordet 14 Mosjoeen.jpg|Tidligere blikkenslagerverksted.
Fil:Kaare Nervik Bilforretning Mosjoeen.jpg|Bilforretning og -verksted.


## Se også
* Mosjøen
Timothy Kitum

**Timothy Kitum** (født 20. november 1994 i Marakwet i Rift Valley) er en kenyansk mellomdistanseløper, som fikk bronse på 800 meter ved sommer-OL 2012. 

## Karriere
I 2011 kom Kitum på tredjeplass ved Ungdoms-VM i friidrett i Lille i Frankrike, der han løp på ny personlig rekord med 1:44,98. Leonard Kirwa Kosencha vant denne distansen, foran Mohammed Aman. 

Han satte ny personlig rekord innendørs i februar 2012, ved Meeting Pas de Calais-stevnet i Liévin, med 1:45,96, og han deltok også ved VM i friidrett innendørs 2012 i Istanbul. Der ble han slått ut i semifinalen, med tiden 1:48,22. I mai fikk han andreplass ved Diamond League-stevnet i Shanghai, kun slått av Leonard Kosencha, og fikk to Diamond League-poeng. Noen dager senere senket han sin personlige rekord til 1:44,0 ved Fanny Blankers-Koen Games i Hengelo. 

Ved junior-VM i friidrett i juli 2012 vant han først sitt kvalifiseringsheat med tiden 1:47,96, deretter sitt semifinaleheat med tiden 1:49,09. I finalen løp han på 1:44,56, som holdt til andreplass, bak Nijel Amos fra Botswana. 

Ved sommer-OL 2012 kom han på andreplass både i kvalifiseringsheatet sitt og i semifinalen. I finalen løp han på 1:42,53, som var ny personlig rekord, og vant med det bronsemedalje på denne distansen, bak David Rudisha og Nijel Amos. 

## Referanser


## Eksterne lenker
* 
*  Profil hos All-Athletics 
*  Profil hos European Athletics
Nyrud (Mosjøen)

**Nyrud** er et byområde i Mosjøen. Det består stort sett av tyngre næringer og lettindustri. Videre finnes skole- og boligområdet Kippermoen, boligområdet Trudvang og næringsområdet Mo. 

## Informasjon
Nyrud er i hovedsak et område for tyngre næringer og lettindustri. Helgelandskraft har sitt hovedkontor der.

Vest og sørvest for Nyrud ligger Mo og blant annet Helgelandssykehuset, avdeling Mosjøen, tidligere Nord-Norges Salgslag og Elveparken.

Sør og sørøst for Nyrud ligger Kippermoen. Der ligger byens ungdomsskole, Kippermoen ungdomsskole, og Mosjøen videregående skole, avdeling Kippermoen (yrkesfag). I dette området ligger også Kippermoen Idrettspark, et utstrakt frilufts- og treningsområde som foruten Mosjøhallen omfatter fotballbaner med ekte og kunstig gress, fotballøkke, løpebane og fasiliteter for tennis, badminton og kurvball.

Sør for Mo og Kippermoen ligger Trudvang. Trudvang ligger på sin side nord for Olderskog.

## Galleri

Fil:Mosjoehallen fremside.jpg|Mosjøhallen.
Fil:Mathias Bruuns g 17 Mosjoeen.jpg|Industribygg på Nyrud.
Fil:Kippermoen Idrettspark kunstgress 2.jpg|Fotballbane i Kippermoen Idrettspark.


## Referanser


## Se også
* Mosjøen
Simon Clarke

**Simon Clarke** (født 18. juni 1986 i  Melbourne) er en australsk landeveissyklist og banesyklist. Han sykler for UCI WorldTourlaget Israel-Premier Tech. Han har vært profesjonell syklist siden 2006.

Hans største seier i karrieren kom på den 4. etappen av Vuelta a España. Der spurtslo han Tony Martin etter at de to hadde rykket fra det opprinnelige bruddet i den siste bakken før mål. Clarke har også sterke resultater fra banesyklingen.

## Meritter

;2004
: JuniorVerdensmester Lagsprint 
;2005
:Baw Baw Classic
:Sammenlagt, Tour of the Murray River
;2006 
: Nasjonal Mester Madison
:Bendigo
:4. etappe, Vuelta Ciclista a Navarra
;2008
: Nasjonal Landeveismester U23
:4. etappe, Tour of Japan
:San Vendemiano
;2012
:Vuelta a España:
:: Klatretrøya
::4. etappe
;2014
:Sammenlagt og 2. etappe, Herald Sun Tour
;2016
:GP Industria & Artigianato di Larciano
;2018
:5. etappe, Vuelta a España

;2020
:Royal Bernard Drôme Classic

;2022
:5. etappe, Tour de France

## Referanser


## Eksterne lenker
* 
*
Elena Arzak

**Elena Arzak** (født 4. juli 1969 i San Sebastián) er en spansk kokk. Hun er delt kjøkkenmester med sin far Juan Mari Arzak på familierestauranten Arzak som har 3 Michelin stjerner. Hun mottok en pris som årets beste kvinnelige kjøkkensjef i verden i 2012.

Elena Arzak begynte å jobbe i familierestauranten Arzak i sommerferiene da hun var elleve år og ble da fjerde generasjon i familien som arbeidet der. På den tiden ble restauranten drevet av hennes bestemor Francisca, siden overtok hennes far som kjøkkensjef.

Hun gikk på hotellskole i Luzern og arbeidet deretter blant annet hos Maison Troisgros og Bras and Pierre Gagnaire i Frankrike  Le Gavroche i London og El Bulli i Spania før hun returnerte til familiebedriften som spesialiserer seg på nyskapende baskisk matlaging.

I 2012 ble hun tildelt prisen for verdens beste kvinnelige kjøkkensjef, Veuve Clicquot award for World’s Best Female Chef, av magasinet *Restaurant*.

## Referanser


## Eksterne lenker
* 
*
Treschows gate (Oslo)

:::*Se [[Treschows gate|pekerside]] for flere forekomster av Treschows gate.*

**Treschows gate** er en vei i Oslo som går langs Akerselva fra Bentsebrugata/Arendalsgata til Sandakerveien i Bydel Sagene.  Gaten er oppkalt etter professor Niels Treschow og fikk navn i 1864.

Treschows gate nummer 1 er et stort område ved Akerselva hvor De Norske Gjær-og Spritfabrikker tidligere hadde lokaler. Fabrikkbygningene ble revet i 2010 og på stedet er det reist flere boligblokker. Den gamle smijernsportalen inn til fabrikkområdet er bevart, den er tegnet av arkitekt Henrik Bull. Porten er kommunalt vernet.

Treschows bro krysser Akerselva rett ved inngangen til det tidligere fabrikkområdet. Den er i motsetning til gaten ikke oppkalt etter Niels Treschow, men etter admiralitetsråd Gerhard Treschow. Han var blant annet eier av Bjølsen gård og drev Bentse Brug i flere år. Den første broen ble bygget i 1861 og revet på et senere tidspunkt, for å bli oppført igjen i 1945–1948. 

I 2016 arrangerte Erik Holm «Norges lengste vannsklie» der over 4000 barn og voksne skle nedover Treschows gate.  

## Bygninger – utvalg
Treschows gate nummer 2, 2b, 4 og 8b er en del av industrianlegget Bjølsen Valsemølles kvartal.

Nummer 2a ligger ut mot gaten og er en blokk kalt Treschows hus. Det inneholder omsorgs- og
frisklivssentral samt Sagene-Torshov seniorsenter.

Nummer 2b er fra 1865, var tidligere hovedbygning og hjemmet til brukseieren ved Bjølsen Valsemølle. Rett ved ligger et pakkhus fra rundt 1870.

Treschows gate nummer 4 var tidligere møllemesterbolig. Det er et gult svalgangshus fra cirka 1850 og inneholder boliger. Helt inntil den ene siden av huset ligger en lett synlig gravhaug fra jernalderen.

Nummer 8b er direktørboligen fra 1902 tegnet av arkitekt Henry Fearnley Coll.

Fil:De Norske Gjær-og Spritfabrikker OB.Y5853.jpg|De Norske Gjær-og Spritfabrikker fotografert av Anders Beer Wilse mellom 1920 og 1930.
Fil:Idun - De norske gjær- og spritfabrikker.jpg|Området til De Norske Gjær- og Spritfabrikker i dag.
Fil:Treschows gate 4 Oslo.JPG|Treschows gate 4, den tidligere møllemesterboligen.
Fil:Treschows gate 8 Oslo.JPG|Treschows gate 8, tegnet av Henry Fearnley Coll.


## Referanser


## Litteratur
* Oslo byleksikon: Treschows gate

## Eksterne lenker
*
Bremens senat

**Bremens senat** (tysk: Senat der Freien Hansestadt Bremen) er delstatsregjeringen i den tyske delstaten Bremen som omfatter byene Bremen og Bremerhaven. Regjeringssjefen kalles borgermester og de øvrige medlemmene av regjeringen senatorer.

Bremens senat er samtidig det øverste forvaltningsorgan i byen Bremen. Det øverste utøvende organ i Bremerhaven kalles Magistratet.

## Senatet
Senatet er regjeringen til såvel delstaten Bremen som byen ved samme navn. Bremens borgerskap velger senatets president og de enkelte senatorene for den aktuell valgperioden. Medlemmene av Senatet kan ikke samtidig være medlemmer av Bremens borgerskap.

Senatets president og dennes stedfortreder kalles borgermester og stillingen tilsvarer ministerpresidenten i andre tyske delstater, samt borgermestere i Hamburg og regjerende borgermester i Berlin.

Senatet er et kollektivorgan og borgermesteren har dermed ingen rett til ensidig å bestemme retningslinjene for regjeringens politikk. Dette er til forskjell fra for eksempel det som gjelder for Tysklands regjering, hvor forbundskansleren har en slik kompetanse.

## Se også
*Liste over Bremens borgermestre

## Referanser


## Eksterne lenker
* Hjemmesiden til Bremens senat, (Bremen rådhus) Besøkt 21. august 2012
Moritz Fürstenau

**Moritz Ignaz Ludwig Carl Franz August Fürstenau** (1824–1889) var en tysk fløytist og musikkhistoriker.

## Liv og virke
### Bakgrunn
Fürstenau fikk sin første musikkundervisning av faren, komponisten Anton Bernhard Fürstenau. Moritz Fürstenaus opptrådte offentlig første gang i 1832, bare åtte år gammel og foretok etter dette en rekke lange konsertreiser.

### Musiker
Etter ønske av kong Fredrik August II av Sachsen fikk Fürstenau i 1842 fast ansettelse som fløytist ved  *Dresdner Hofkapelle*. Få år etter avanserte han til *königl. Kammermusikus* («kongelig kammermusiker»).

De følgende årene foretok Fürstenau en lengre studiereise til München for å få fløyteundervisning av Theobald Böhm som hadde utviklet en spesiell fløyte Fürstenau ville innføre  i hoffkapellet. I 1852 ble han forfremmet til *[[Kurator|Kustos]]* ved den kongelige musikksamlingen i hjembyen. 

Fürstenau og den berømte svenske sopranen Jenny Lind foretok en konsertreise gjennom Nederland i 1855 der de både opptrådte sammen og hver for seg som solister. 

Etter den fransk-prøyssiske krig i 1870 oppgav Fürstenau litt etter litt alle sine verv og trakk seg tilbake til privatlivet.

Fürstenau etterlot seg noen få komposisjoner, men det er som musikkhistoriker han huskes i dag.

## Verk i utvalg
* *Zur Geschichte der Musik und des Theaters am Hof zu Dresden*, Dresden 1862

## Referanser


## Litteratur
* 
* 
* Bernhard H. Schneeberger: *Die Musikerfamilie Fürstenau. Untersuchungen zu Leben und Werk*. Lit Verlag, Münster 1991, ISBN 3-89473-232-6.
** Bind 1 - *Leben und Wirken*
** Bind 2 - *Thematisch-Bibliographische Werkverzeichnisse*

## Eksterne lenker
* 

* 
* 
*
Type 26 Global Combat Ship

**Type 26** er en fregattklasse som er i utvikling i det britiske Forsvarsministeriet for Royal Navy. Det første skipet i klassen forventes å bli operativt i 2021, som erstatning for Type 23-fregattene («Duke»-klassen). Rollene varierer fra kontrasjørøveri til humanitære operasjoner til ordinær krigføring.

Skipsklassen har vært i utvikling siden 1998, opprinnelig med navnet *Future Surface Combatant*. I mars 2010 ble BAE Systems Maritime tildelt en fireårig kontrakt for å videreutvikle den britiske varianten av klassen.

I 2018 ble skipsklassen valgt som utgangspunkt til 15 nye fartøyer for Canadas marine.

I 2025 besluttet Jonas Gahr Støres regjering å anskaffe Type 26 til Marinen.

## Fartøyer

## Se også

* Det norske forsvarets utskifting av Fridtjof Nansen‑klassen

## Referanser
Carmel

**Carmel** er en by i Hamilton County i delstaten Indiana i USA. Byen er en forstad til storbyen Indianapolis. Byen hadde et innbyggertall på 79 191 i 2010. I 2012 ble Carmel kåret til den beste plassen å bo i USA av CNN Money Magazine.

Carmel er en av de raskest voksende byene i Indiana, med en befolkningsvekst på 109,9% mellom år 2000 og 2010.2012 Estimate

## Referanser


## Eksterne lenker
* 
* Carmel High School official Website
Söderledstunnelen

**Söderledstunnelen** (svensk: Söderledstunneln) er en veitunnel på Södermalm i Stockholm, og inngår i hovedferdselsåren gjennom sentrum av byen. 

Tunnelen er  meter lang og går fra Centralbron i nord til Johanneshovsbron i sør, og har to kjørefelt i hver retning. En omfattende renovering av tunnelen ble ferdigstilt i 2011.

## Se også
* Veitunneler i Sverige

## Referanser
Halden Golfklubb

**Halden Golfklubb** er en golfklubb ved Fredriksten festning på Risum i Halden. Klubben ble opprettet i 1990, og banen åpnet med ni hull i 1996. I 2004 var banen ferdig utvidet til 18 hull.

## Referanser


## Eksterne lenker
*
Niels Dorph

**Niels Dorph** (født 1681, død 1758) var en norsk biskop. Dorph virket som prest i København fram til han ble utnevnt til biskop i Akershus stift i 1738.

## Referanser


## Eksterne lenker
* Artikkel i SNL
Mitchell Docker

**Mitchell Docker** (født 2. oktober 1986 i  Melbourne) er en australsk landeveissyklist og banesyklist. Han var profesjonell syklist fra 2006 til 2021.

## Meritter

;2004
: Nasjonal Juniormester Madison
;2006
:Bendigo, Madison (Baneritt)
:3. etappe, Tour of Gippsland
;2007
:3. etappe, Tour de Hokkaido
;2008
:Bendigo
:5. etappe, Tour of East Java
;2010
:1. etappe, Ronde van Zeeland Seaports 
:3. etappe, Route du Sud

## Referanser


## Eksterne lenker
* 
*
Urent farvann

***Urent farvann*** (originaltittel: *Reap the Wild Wind*) er en amerikansk eventyrfilm fra 1942 regissert og produsert av Cecil B. DeMille. Hovedrollene spilles av John Wayne, Susan Hayward, Ray Milland og Paulette Goddard. Manuset er basert på en historie som ble skrevet av Thelma Strabel i 1940.

Filmen vakte oppsikt på grunn av undervannsopptakene, noe som forøvrig innbrakte den en Oscar.

## Handling

Handlingen er lagt til Floridas kyst på 1840-tallet. Her lever Jack Stuart, som lever av å berge gods fra havarert skip. Men han er ikke den eneste. Under hylende orkaner blir store seilskip skyllet på grunn ved Key West og utsatt for piratvirksomhet. Enkelte av piratene går også inn for å lokke skip på grunnen slik at de kan plyndres. Jack blir ufrivillig innblandet i denne lyssky virksomheten. Når ett av skipene synker til bunns blir han tvunget til å bevise sin uskyld. For å gjøre dette må han dykke ned til skipet for å finne noe som kan bevise hans uskyld. Nede på bunnen er det en kjempeblekksprut.

## Om filmen

;Anmelderne

Filmen fikk blandet mottakelse, noe som gjenspeiles i at den har fått 71 % på Rotten Tomatoes.

;Priser og nominasjoner

Den vant Oscar for beste spesialeffekter og ble i tillegg nominert i klassen beste foto og beste interiør.

;Annet

Filmen ble ikke satt opp på norske kinoer før etter krigen.

## Rollebesetning

* John Wayne – Jack Stuart
* Susan Hayward – Drusilla Alston
* Ray Milland – Steven Tolliver
* Paulette Goddard – Loxi Claiborne
* Raymond Massey – King Cutler
* Robert Preston – Dan Cutler
* Lynne Overman – Capt. Philpott
* Charles Bickford – Bully Brown
* Walter Hampden – Cmmdre. Devereaux
* Louise Beavers – Maum Maria, the Claiborne Maid
* Martha O'Driscoll – Ivy Devereaux
* Elisabeth Risdon – Mrs. Claiborne
* Hedda Hopper – Aunt Henrietta Beresford
* Victor Kilian – Mathias Widgeon
* Oscar Polk – Salt Meat

Regissør Cecil B. DeMille er fortellerstemmen til den innledende prologen. I tillegg har bla Gertrude Astor, Monte Blue og Tommy Conlon statistroller som gjester på ballet.

## Referanser


## Eksterne lenker
*
Clito

* se systematisk inndeling

***Clito*** er en slekt av sommerfugler som tilhører familien smygere (Hesperiidae).

## Utseende
Middelsstore smygere. Forvingene er mørkbrune med noen hvite flekker, bakvingene mest hvite med brune kanter.

## Levevis
Artene lever i skog, gjerne tropisk regnskog.

## Utbredelse
Slekten er neotropisk og forekommer i Mellom. og Sør-Amerika, fra Mexico i nord til Brasil i sør.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter.
**************** Slekten *Clito* Evans, 1953
***************** *[[Clito aberrans]]* (Draudt, 1924)
***************** *[[Clito bibulus]]* (Riley, 1929)
***************** *[[Clito clada]]* (Evans, 1953)
***************** *[[Clito clito]]* (Fabricius, 1787)
***************** *[[Clito jonkersi]]* de Jong, 1983
***************** *[[Clito littera]]* (Mabille, 1877)
***************** *[[Clito sampa]]* Evans, 1953
***************** *[[Clito trinidadensis]]* Cock, 1998
***************** *[[Clito tuva]]* Evans, 1953
***************** *[[Clito zelotes]]* (Hewitson, 1873)
***************** *[[Clito zenda]]* Evans, 1953

## Kilder
* Brower, A.V.Z. (2010) *Clito* på Tree of life http://tolweb.org/Clito/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of America - *Clito* spp. http://www.butterfliesofamerica.com/t/Clito_a.htm

## Eksterne lenker
*
Flysikringstjeneste

**Flysikringstjeneste** (eng: *air navigation services*) er et samlebegrep for de norske begrepene lufttrafikktjeneste, flynavigasjonstjeneste (kommunikasjons-, navigasjons- og overvåkingstjenester) og flyværtjeneste.
Flynavigasjonstjeneste

**Flynavigasjonstjeneste** er et særnorsk samlebegrep for den delen av flysikringstjenesten som gjelder kommunikasjons-, navigasjons- og overvåkingstjenester for luftfart.

Med *kommunikasjonstjenester* menes de faste og mobile innretningene og tjenestene som muliggjør bakke til bakke-, luft til bakke- og luft til luft-kommunikasjon for lufttrafikktjensteformål.
Med *navigasjonstjenester* menes de innretningene og tjenestene som gir luftfartøy posisjons- og tidsopplysninger.
Med *overvåkingstjenester* menes de innretningene og tjenestene som brukes til å bestemme luftfartøyers respektive posisjoner for å muliggjøre sikker atskillelse.

I Norge yter Flynavigasjonstjenesten i Avinor slik tjeneste.
Flyværtjeneste

**Flyværtjeneste** er den delen av flysikringstjenesten som gjelder innretninger og tjenester som forsyner luftfartøy med værvarsler, værrapporter og værobservasjoner, samt eventuelle andre meteorologiske opplysninger og data for flygeformål.

## Norge
I Norge er Meteorologisk institutt faglig ansvarlig for både den sivile og den militære flyværtjenesten.

## Referanser
Christen Schmidt

**Christen Schmidt** (født 22. februar 1727, død 6. oktober 1804) var en norsk biskop. Han var biskop i Oslo bispedømme fra 1727 til 1804.

Schmidt ble født på Kongsvinger som sønn av presten Hans Jacob Schmidt og Alethe S. Lemmich. Han begynte å studere i 1745 og gikk ut som cand.theol. i mai 1748. Etter noen år som privatlærer og prest på sjøen, ble han utnevnt til sogneprest i  Nebbelunde i Danmark i juli 1759. I september 1769 ble han sogneprest i Asminderød og Fredensborg slott. Han ble tilknyttet hoffet i juli 1772, etter å ha vært i opposisjon til Johann Friedrich Struensees styre. I desember 1773 ble han biskop i Oslo bispedømme hvor han ble kjent for sin ortodoksi. Han støttet dødsstraff i 1777.

Han var gift to ganger. Først med kusinen sin, Petronelle Lemmich, fra juni 1759 til hennes død i september 1798. De fikk sønnen Frederik Schmidt, en av medlemmene i riksforsamlingen på Eidsvoll. Hans andre ekteskap var med kjøpmannsdatteren Ingeborg Catharina Birkenbusch (1778–1856), fra november 1803 til han døde.

## Referanser
Løken skole (Nannestad)

**Løken skole** er en tidligere barneskole i Holter i Nannestad. Skolen ble nedlagt i 2005, da Eltonåsen skole åpnet. Senere er deler av skolen brukt som lokaler for frivillige organisasjoner i Holter. Den eldste skolebygningen ble revet i 2012.

## Referanser


## Eksterne lenker
*
Samebakatedralen

**Tbilisis Hellige Treenighetskatedral** (georgisk: თბილისის წმინდა სამების საკათედრო ტაძარი, *Thbilisis cminda samebis sakathedro tadzari*), kjent som **Samebakatedralen** (სამება, georgisk for «treenighet»), er Den georgiske ortodokse og apostoliske kirkes hovedkatedral i Tbilisi. Den ble bygd i perioden 1995 til 2004. Med sine 84 meter er det den tredje høyeste østortodokse katedralen i verden.

Arkitekturmessig er Samebakatedralen en blanding av tradisjonell georgisk kirkearkitektur fra ulike tidsepoker med bysantinske undertoner. Domen er gullbelagt. Katedralen befinner seg på ei høyde i bydelen Avlabari like ved elva Kura i Gamle Tbilisi.

## Referanser


## Eksterne lenker
*
Georgias nasjonalmuseum

**Georgias nasjonalmuseum** (georgisk: საქართველოს ეროვნული მუზეუმი, *sak'art'velos erovnuli muzeumi*) er et museumsnettverk i Georgia som samler flere av de viktigste museene i landet. Nasjonalmuseet ble oppretta 30. desember 2004.

Nasjonalmuseet omfatter følgende museer:
*Simon Janashia-museet, Tbilisi
*Samtskhe-Javakheti historiske museum, Akhaltsikhe
*Friluftsmseet for etnografi, Tbilisi
*Shalva Amiranashvili-museet for kunst, Tbilisi
*Sovjetokkupasjonsmuseet, Tbilisi
*Dmanisi-museet for historie og arkeologi, Dmanisi
*Vani-museet for arkeologi, Vani
*Tbilisis historiske museum, Tbilisi
*Svanetis historiske og etnografiske museum, Mestia
*Leo Davitashvili-instituttet for palaeobiologi, Tbilisi
*Sighnaghi-museet, Sighnaghi

## Referanser
Young Artist Award

**Young Artist Award** er en amerikansk utmerkelse som gis til unge utøvere innen film, teater, TV og musikk. 

Prisutdelingen var tidligere kjent som **Youth in Film Award** frem til år 2000. Prisutdelingen har blitt omtalt som "barne-Oscar" og statuetten ligner også mye på den originale Oscar-statuetten. De nominerte tar på seg fint tøy og går på rød løper før prisutdelingen.

## Referanser


## Eksterne lenker
* 
* Young Artist Awards hos IMDB
Prosper Sainton

**Prosper Philippe Catherine Sainton** (1813–1890) var en fransk fiolinist.

Han begynte på Conservatoire de Paris i 1831 der han studerte under François Antoine Habeneck og ble professor i fiolinspill ved Conservatoire of Toulouse.

I 1844 gjorde han sin første opptreden i England på en konsert dirigert av Mendelssohn og slo seg ned i London. Han ble utnevnt til professor ved Royal Academy of Music i 1845 og var en ledende skikkelse i Londons musikkliv inntil avskjedskonserten i Royal Albert Hall i 1883.

Komponisten, dirigenten og fiolinisten Philip Sainton (1891–1967) var sønnesønn av Prosper Sainton.

## Referanser


## Kilder
*
Rød løper

**Rød løper** er et rødt teppe som rulles ut der prominente gjester skal gå, særlig brukt til statsoverhoder, filmstjerner og andre VIP-er. Rød løper er også vanlig ved inngangen til hoteller. Rød løper brukes også til å markere åpningen av et nytt bygg eller lignende.

## Statsoverhoder
Det er vanlig at kongelige, presidenter, statsministre og andre viktige representanter fra andres land ønskes velkommen til et nytt land ved en rød løper fra flyet. Det er normalt også rød løper inn til slott og presidentpalasser.

Red-carpet-28000.jpg|Den røde løperen rulles ut foran Air Force One
Piñera Paris arrival 2010.jpg|Chiles president Sebastián Piñera ankommer Paris i 2010
Koizumi arriving at Andrews AFB 28 June 2006.jpg|Japans statsminister Junichiro Koizumi hilses velkommen på rød løper
President George W. Bush and Laura Bush greet Pope Benedict XVI on his arrival at Andrews Air Force Base, Maryland.jpg|USAs president George W. Bush tar i mot pave Benedikt XVI i 2008
Bush and Putin White House 2001.jpg|USAs president George W. Bush og Russlands president Vladimir Putin i Det hvite hus, 2001


## Prisutdelinger/motebransjen
Under film-, TV- og musikkprisutdelinger er det å vise seg på den røde løperen i vakre klær en stor del av selve prisutdelingen. Foran store prisutdelinger som Oscar og Filmfestivalen i Cannes starter TV-sendingene flere timer før prisutdeingene begynner for å filme når gjester, prisutdelere og nominerte viser seg på den røde løperen. De fleste avisredaksjoner trykker også egne reportasjer fra den røde løperen hvor kjoler, smykker, sko og annet tilbehør står i fokus. 

Cannes.Redcarpet.jpg|Stor rød løper under Filmfestivalen i Cannes
2004-04-04 - 10 - Universal Studios.jpg|Inngangen til Universal Studios
|Heidi Klum på rød løper under en motevisning
Diane Kruger - 66th Venice International Film Festival, 2009 - 8.jpg|Diane Kruger på Filmfestivalen i Venezia, 2009
65th venice film festival.jpg|Rød løper foran inngangen til Filmfestivalen i Venezia


## Referanser
Josef Hellmesberger senior

**Josef Hellmesberger** sen. (1828–1893) var en østerriksk fiolinist, dirigent og komponist fra romantikken.

## Bakgrunn og virke
### Bakgrunn
Som andre sønn av fiolinisten og pedagogen Georg Hellmesberger senior fikk Josef en grundig musikalsk utdanning hjemme og på konservatoriet i Wien der faren underviste. Han foretok også med faren og sin yngre bror Georg Hellmesberger junior «kunstreiser» til Tyskland og London.

### Musiker
17 år gammel opptrådte han første gang som solist i Hofforkesteret i Wien og foretok «kunstreiser» i Tyskland med sin far og yngre bror Georg Hellmesberger junior. 

Hellmesberger ble i 1851 professor i fiolin ved konservatoriet i Wien, kunstnerisk leder av konsertene til Gesellschaft der Musikfreunde og rektor ved konservatoriet. Da de to rollene ble atskilt i 1859, forble han konservatoriets rektor, mens Johann Herbeck overtok ledelsen av konsertene. Professoratet beholdt han til 1877, men var rektor resten av livet.

I 1860 ble Josef Hellmesberger konsertmester i hoffoperaen. Han fikk en rekke andre ulike verv i Wiens musikkliv og preget byens musikkliv i over 40 år. Han gjorde seg høyt fortjent ved de fra 1849 av ham foranstaltede kvartettsoiréene.

### Komponist
Hellmesberger hadde ikke ambisjoner om å bli en stor komponist; komposisjonene hans er stort sett skrevet for undervisningsformål. Noen transkripsjoner, arrangementer og musikk for strykere fikk likevel noe oppmerksomhet. 

Han kunne gjøre endringer i verk han skulle oppføre, en praksis som ikke var uvanlig (Maurice J. E. Brown): *Hellmesbergers (om)arbeidelser av verkene til Schubert får ikke lengre vår tilslutning: han fjernet avgjørende passasjer fra Schuberts komposisjoner og føyde til slike som var hentet fra andre kvartetter*.

## Referanser


## Litteratur
* Josef Hellmesberger i Constant von Wurzbach: *[[Biographisches Lexikon des Kaiserthums Oesterreich]].* 8. bind. Wien 1862, s. 286–287.
* Robert Maria Prosl: *Die Hellmesberger. 100 Jahre aus dem Leben einer Wiener Musikerfamilie.* Gerlach & Wiedling, Wien 1947.
* Eduard Hanslick: *Geschichte des Concertwesens in Wien.* 2 Bände. Braumüller, Wien 1869/1870. (Faksimiler)

## Eksterne lenker
* 
* 
* 
* Hellmesberger på austria-lexikon.at
Antonio Bazzini

**Antonio Joseph Bazzini** (1818–1897) var en italiensk komponist og fiolinist.

Bazzini første offentlige opptreden skjedde da han var tolv år gammel, fra 1842 foretok han lange «kunstreiser», blant annet til Tyskland. Han arbeidet aktivt for å innføre tysk instrumentalmusikk i Italia.

Han skrev flere strykekvartetter, fiolinkonserter, ouverturer symfonier og operaen *Jiranda* (1865). Da Verdi inviterte en rekke komponistert til å bidra til rekviemet *Messa per [[Gioacchino Rossini|Rossini]]*, skrev Bazzini det tredje stykket, *Dies Irae*. Ellers etterlot han seg en av de viktigste stykkene innen den virtuose fiolinlitteraturen, *La ronde des Lutins*, op.25.

## Referanser


## Litteratur
* 

## Eksterne lenker
* 
* 
*
Kurtis Kraft

**Kurtis Kraft** var en amerikansk racerbil-konstruktør som bygget biler til AAAs og USACs nasjonale racingmesterskap, som blant annet omfattet Indianapolis 500, samt en rekke andre racingserier i USA.

Selskapet ble grunnlagt av Frank Kurtis på slutten av 1930-tallet og hadde sin storhetstid på 1950-tallet, da Kurtis Kraft-biler vant Indianapolis 500 fem ganger. I alt bygde selskapet 120 Indy 500-biler. I 1954 og 1955 tilbød selskapet også gateversjoner av sine Indianapolis-racerbiler.

En Kurtis-bil kjørt av Rodger Ward deltok også i Formel 1-løpet USAs Grand Prix på Sebring i . Bilen var imidlertid ikke designet for baneracing av europeisk type, og med en underdimensjonert motor sirkulerte bilen rundt banen bakerst i feltet i 20 runder før den måtte bryte løpet på grunn av clutchproblemer.

## Vinnere av Indianapolis 500
Følgende førere vant Indianapolis 500 med Kurtis Kraft-biler. Alle bilene hadde motorer fra Offenhauser og dekk fra Firestone.

## Referanser


## Eksterne lenker
*
Henri Vieuxtemps

**Henri Vieuxtemps** (1820–1881) var en belgisk fiolinist og komponist. Vieuxtemps regnes som representant for den fransk-belgisk musikkskolen. Han var en av 1800-tallets mest betydelige fiolinister og fikk stor betydning for utviklingen av fiolinspillet.

## Liv og virke
### Bakgrunn
Henri Vieuxtemps s far var en vever, amatørfiolinist og fiolinmaker. Han fikk sin første fiolinundervisning fra faren og en lokal lærer i hjembyen og gav sin første offentlige konsert i seks års alder med en konsert av Pierre Rode. Snart opptrådte han i omliggende byer og til og med i Liège og Brussel.

Mellom 1829 og 1831 studerte Vieuxtemps hos Charles-Auguste de Bériot ved konservatoriet i Brussel. Fra 1833 til 1834 studerte han kontrapunkt hos Simon Sechter i Wien og i 1835–1836 komposisjon med Anton Reicha i Paris.

### Musiker
Seinere foretok Vieuxtemps mange konsertreiser i Europa og tre i Amerika. Han var ansatt ved konservatoriet i St. Petersburg fra 1846 og 1851 og i Brussel fra 1871 til 1873, men måtte si fra seg stillingen i Brussel etter at han ble rammet av et slag som lammet høyre side. 

Vieuxtemps skrev stort sett for sitt eget instrument, men etter slagtilfellet skrev han blant annet to cellokonserter, en fiolinsontate og tre strykekvartetter. I dag er han mest kjent for sju fiolinkonserter som ble veivisende for den videre utviklingen av fiolinkonsertformen. I disse konsertene tilførte han en mer klassisk dimensjon til et fiolinrepertoar som på hans tid i stor grad besto av teknisk briljante stykker med grunne variasjonsverk og fantasier over populære operatemaer. 

Av Vieuxtemps' mest kjente fiolinelever kan nevnes Eugène Ysaÿe, Jenő Hubay, Leopold Auer og Émile Sauret.

Vieuxtemps spilte en Giuseppe Guarneri-fiolin fra 1741 som fikk sitt navn etter ham. *Vieuxtemps Guarneri* er per mai 2018 verdens mest kostbare fiolin og er fremdeles i perfekt stand til tross for at den har vært i bruk nesten helt fra begynnelsen. Kjente fiolinister som har spilt samme instrument er Yehudi Menuhin, Itzhak Perlman og Pinchas Zukerman.

## Verk

* 7 fiolinkonserter
** Nr. 1 E-dur op. 10
** Nr. 2 fiss-moll op. 19
** Nr. 3 A-dur op. 25
** Nr. 4 d-moll op. 31
** Nr. 5 a-moll op. 37
** Nr. 6 G-dur op. 47
** Nr. 7 a-moll op. 49
* 2 cellokonserter
* Fantasia appassionata op. 35
* Ballade et Polonaise op. 38
* Fantasi-capriccio for fiolin og orkester
* Caprice-hommage à Paganini op. 9
* Sonate op. 12
* 1 bratsjsonate
* 3 kadenser for Beethovenkonserter
* 12 konsertante duoer (bl.a. over Don Juan op. 20 for fiolin og klaver)
* Mye salongmusikk. Verd å merke seg er Variasjoner over *Yankee Doodle* op.17.


## Referanser


## Kilder
*  Robert Cummings: Kortbiografi, allmusic.com
* «Henry Vieuxtemps», *[[Encyclopædia Britannica]]*

## Litteratur
* Jean-Théodore Radoux: ''Henri Vieuxtemps, sa vie et ses œuvres'', Liège 1891
* Paul Bergmans: ''Henry Vieuxtemps'', Turnhout 1920
* Lev Ginsburg:  ''Vieuxtemps'', Paganiniana Publications 1984

## Eksterne lenker
* 
* 
* Verkfortegnelse, klassika.info
*